CELEX: 62019CN0612
Language: da
Date: 2019-08-14 00:00:00
Title: Sag C-612/19 P: Appel iværksat den 14. august 2019 af CC til prøvelse af dom afsagt af Retten (Ottende Afdeling) den 13. juni 2019 i sag T-248/17 RENV, CC mod Parlamentet

20.1.2020   
            
            
               DA
            
            
               Den Europæiske Unions Tidende
            
            
               C 19/7
            
         
      Appel iværksat den 14. august 2019 af CC til prøvelse af dom afsagt af Retten (Ottende Afdeling) den 13. juni 2019 i sag T-248/17 RENV, CC mod Parlamentet
      (Sag C-612/19 P)
      (2020/C 19/09)
      Processprog: fransk
      
         Parter
      
      
         Appellant: CC (ved Rechtsanwalt G. Maximini)
      
         Den anden part i appelsagen: Europa-Parlamentet
      
         Appellanten har nedlagt følgende påstande
      
      
                  —
               
               
                  Dom afsagt af Retten den 13. juni 2019 i sag T-248/17 RENV ophæves, dog ikke hvad angår domskonklusionens punkt 3 vedrørende sagsomkostninger.
               
            
                  —
               
               
                  Parlamentet tilpligtes at betale de af appellanten lidte økonomiske og ikke-økonomiske tab, ifølge den beregningsmetode, der er fastsat i appellantens stævning i sag F-9/12.
               
            
                  —
               
               
                  Parlamentet tilpligtes at betale sagsomkostningerne.
               
            
         Anbringender og væsentligste argumenter
      
      Appellanten har nedlagt påstand om delvis ophævelse af dom af 13. juni 2019 i sag CC mod Parlamentet, T-248/17 RENV (undtagen for så vidt angår domskonklusionens punkt 3), hvorved Retten dømte Parlamentet til at betale appellanten et beløb på 6 000 EUR og sagsomkostningerne, idet appelindstævnte i øvrigt blev frifundet.
      Til støtte for appellen har appellanten fremført fem anbringender:
      
                  —
               
               
                  Tilsidesættelse af artikel 60 i Rettens procesreglement – tilsidesættelse af retssikkerhedsprincippet – tilsidesættelse af artikel 47 i Den Europæiske Unions charter om grundlæggende rettigheder.
               
            
                  —
               
               
                  Retlige fejl, idet Retten ikke traf de begærede foranstaltninger til bevisoptagelse og tilrettelæggelse af sagen.
               
            
                  —
               
               
                  Forkert gengivelse af meddelelsen om udvælgelsesprøve – tilsidesættelse af annullationsdommen – ulovlig ændring af bedømmelsen – tilsidesættelse af tjenestemandsvedtægtens artikel 1d, stk.2.
               
            
                  —
               
               
                  Retlig fejl, idet Retten udelod visse elementer i bedømmelsen af den mistede mulighed.
               
            
                  —
               
               
                  Vilkårlig bedømmelse, retlig fejl, manglende begrundelse, ingen upartiskhed.